วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
3 ก.ย. 2558

ภาครวมตลาดภาคเช้า
ดัชนีไทย SET ปิดบวก 1,382.06 (+9.61 จุด,+0.70%) กรอบ 1378-1387 มูลค่าการซื้อขาย  21,038.12 ล้านบาท  เรียงลำดับมูลค่าการซื้อขาย ICT ENERG BANK CONMAT HELTH TRANS PTOP HOME COMM ตามลำดับ
ตลาดภูมิภาคยังบวกต่อ ดัชนี NIKKEI 225 ตลาดหุ้นญี่ปุ่นปิดภาคเช้าที่ +1.42% ตลาดหุ้นมาเลเซีย +0.80% รับสัญญาณบวกจากกระทรวงแรงงานสหรัฐ ประสิทธิภาพการผลิตของแรงงานนอกภาคเกษตร เพิ่มขึ้น 3.3% ในไตรมาส 2 เทียบรายไตรมาส โดยเป็นการปรับตัวขึ้นมากที่สุดนับตั้งแต่ไตรมาส 4 ของปี 2556 ได้แรงหนุนจากผลผลิตและจำนวนชม.ทำงานที่เพิ่มขึ้นนอกจากนี้ ธนาคารกลางสหรัฐเปิดเผยในรายงานสรุปภาวะเศรษฐกิจว่า กิจกรรมทางเศรษฐกิจส่วนใหญ่ของสหรัฐยังคงมีการขยายตัวในช่วงตั้งแต่เดือนก.ค.ถึงกลางเดือนส.ค. 
ปัจจัยในประเทศ ม.หอการค้าไทย เผยดัชนีความเชื่อมั่นผู้บริโภค ส.ค.58 อยู่ที่ 72.3  ดัชนีความเชื่อมั่นต่อเศรษฐกิจโดยรวมอยู่ที่ 61.5  โดยดัชนีความเชื่อมั่นผู้บริโภคปรับตัวลดลงต่อเนื่องเป็นเดือนที่ 8 และต่ำสุดในรอบ 15 เดือน จากสาเหตุที่สภาพัฒน์ปรับลดคาดการณ์ GDP ปี 58 เหลือ 2.7-3.2% จากเดิมคาด 3-4%, ความกังวลเหตุระเบิดราชประสงค์กระทบจิตวิทยาเชิงลบต่อการท่องเที่ยว, เศรษฐกิจที่ชะลอตัวลง กระทบการส่งออก และ ราคาพืชผลทางการเกษตรที่ระดับต่ำ ปัญหาภัยแล้ง และเงินบาทอ่อนค่าลง 
หุ้นบวกดัชนี SCC BH PTTGC MINT BDMS ADVANC MAKRO EA TUF BAY LH S INTUCH CPF  
หุ้นลบดัชนี CPALL PTT PTTEP GLOW SCB BEC RATCH CPN M BANPU TOP BLA GLOBAL
 
แนวโน้มตลาดและหุ้นที่น่าสนใจภาคบ่าย
เน้นยืนเหนือ 1,380 เป็นสำคัญ
ดัชนีปรับตัวขึ้นมายืนเหนือแนวรับสำคัญที่ 1,380 และเส้นค่าเฉลี่ย 15 วันที่ 1,372 ได้ต่อเนื่อง หากยืนได้ต่อมีโอกาสปรับตัวขึ้นไปปิดแก๊ปที่ 1,408 หากยืนไม่ได้ มีโอกาสปรับตัวลงมาทดสอบ 1,475 
SAMART (ราคาปิดภาคเช้า 21.10)
แนะนำซื้อ: แท่งเทียนปิดตัวในรูปแบบ Bullish Engulfing โดยมีปริมาณการซื้อขายที่หนาแน่นเป็นตัวสนับสนุน เป็นสัญญาณการกลับตัว มีโอกาสสิ้นสุดแนวโน้มขาลง โดยมีแนวต้านแรกที่ 23.80 และมี 20.00 เป็นจุดตัดขาดทุน
 
CSS (ราคาปิดภาคเช้า 5.30)
แนะนำซื้อ: ราคาสามารถเบรคผ่านเส้น Downtrend Line สำคัญ ได้ด้วยปริมาณการซื้อขายที่หนาแน่น มีโอกาสสิ้นสุดแนวโน้มขาลง โดยมีเป้าหมายแรกที่ 6.00 และมี 5.10 เป็นจุดตัดขาดทุน
 
ข่าววันนี้
– ม.หอการค้า เผยดัชนีความเชื่อมั่นต่อเศรษฐกิจโดยรวม ส.ค.อยู่ที่ 61.5
– SMPC คาดกำไรก้าวกระโดดหลังได้รับสิทธิทางภาษี-บาทอ่อน Backlog 800-900 ลบ. รับรู้ในปีนี้
– BH พุ่ง 4.62% FTSE ปรับจาก small ขึ้นสู่ mid index มีผล 18 ก.ย.
– BOI จับมือ NNCL จัดตลาดกลางซื้อขายชิ้นส่วน-นำผู้ผลิตเจรจาธุรกิจกับ TRU
– ECL พุ่ง 7.10% รับผลบวกจากแผนกระตุ้นศก.ของรัฐฯ-เล็งสรุปเรื่องพันธมิตร
– SITHAI เล็งยื่นไฟลิ่งบ.ลูกที่เวียดนามก.ย. 59  ก่อนนำเข้าเทรดเม.ย.60